Document ID: /fineweb-2-swissfilter-quality_10-filterrobots/filtered/02038.jsonl.gz/2841

Il problem na saja betg la Grezia, lezza saja memia pitschna, il problem saja ch'i pudess er tutgar auters pajais sco la Spagna, Portugal ni l'Italia. Aschia vesi ins ch'er in pajais en l'Europa possia ir concurs.
Votaziun è decisiva
Vegni suenter la votaziun dal pievel grec propi tar in Grexit pudessia esser ch'il franc svizzer vegnia anc ina giada pli ferm, e quai na fissi betg bien per il export, per il turissem u per l'industria. Damian Gliott sez ha il sentiment, ch'il pievel grec vegnia ad acceptar las prescripziuns da l'Europa. Uschiglio stuess la Grezia probabel bandunar la zona da l'Euro perquai che nagin na dess pli daners a la Grezia.